techiaith/cofnodycynulliad_en-cy huggingface dataset:
English: Thank you, Deputy Presiding Officer, and I'm grateful to the committee for undertaking this inquiry into primary care clusters. The Welsh Government set out, yet again, in 'Prosperity for All' that we continue to see primary care clusters as key catalysts for reform and change in local healthcare. I want clusters to continue to develop their role as local collaborative mechanisms for assessing the needs of communities, and then making the best use of available resources. That means using funding, people, skills and other assets within the national health service, but also in local authorities, the third sector and communities themselves, to meet that need. We are already seeing the benefits of collaboration at cluster level, with evidence of increased collaboration resulting in a better use of resources. We also see GP practice mergers, federations and social enterprises as some of the solutions to sustainability. To improve access, as well as sustainability, clusters continue to develop and make use of a wide range of health professionals. We increasingly see pharmacists, physiotherapists and paramedics working alongside GPs within the local healthcare team - more people having more timely access to the right professionals for their needs closer to home.
Welsh: Diolch, Ddirprwy Lywydd, ac rwy'n ddiolchgar i'r pwyllgor am gynnal yr ymchwiliad hwn i glystyrau gofal sylfaenol. Mae Llywodraeth Cymru wedi nodi, unwaith eto, yn 'Ffyniant i Bawb' ein bod yn parhau i weld clystyrau gofal sylfaenol fel catalyddion allweddol ar gyfer diwygio a newid ym maes gofal iechyd lleol. Rwyf am i glystyrau barhau i ddatblygu eu rôl fel mecanweithiau cydweithredol lleol ar gyfer asesu anghenion cymunedau, a gwneud y defnydd gorau wedyn o'r adnoddau sydd ar gael. Mae hynny'n golygu defnyddio arian, pobl, sgiliau ac asedau eraill o fewn y gwasanaeth iechyd gwladol, ond hefyd yn yr awdurdodau lleol, y trydydd sector a'r cymunedau eu hunain, er mwyn diwallu'r angen hwnnw. Rydym eisoes yn gweld y manteision o gydweithio ar lefel clwstwr, gyda thystiolaeth o fwy o gydweithio yn arwain at well defnydd o adnoddau. Rydym hefyd yn gweld uno practisau meddyg teulu, ffederasiynau a mentrau cymdeithasol fel rhai o'r atebion i gynaliadwyedd. Er mwyn gwella mynediad, yn ogystal â chynaliadwyedd, mae clystyrau'n parhau i ddatblygu a gwneud defnydd o amrywiaeth eang o weithwyr iechyd proffesiynol. Gwelwn fwyfwy o fferyllwyr, ffisiotherapyddion a pharafeddygon yn gweithio ochr yn ochr â meddygon teulu o fewn y tîm gofal iechyd lleol - mwy o bobl yn cael mynediad mwy amserol at y gweithwyr proffesiynol priodol ar gyfer eu hanghenion yn nes at adref.
English: Thank you. Can I call Dai Lloyd to reply to the debate?
Welsh: Diolch. A gaf fi alw ar Dai Lloyd i ymateb i'r ddadl?
English: Thank you. The proposal is to note the committee report. Does any Member object? No. Therefore, the committee report is noted and agreed in accordance with Standing Order 12.36.
Welsh: Diolch. Y cynnig yw nodi adroddiad y pwyllgor. A oes unrhyw Aelod yn gwrthwynebu? Nac oes. Felly, mae adroddiad y pwyllgor wedi ei nodi a'i gytuno yn unol â Rheol Sefydlog 12.36.
English: Unless three Members wish for the bell to be rung, I now intend to proceed to voting time.
Welsh: Oni bai bod tri aelod yn dymuno i'r gloch gael ei chanu, rwy'n bwriadu symud ymlaen i'r cyfnod pleidleisio yn awr.
English: We now move on to the short debate, so if you're leaving the Chamber please do so quickly. Right, can we all leave - ? Those who are leaving, please do so. We now move to the short debate, and I call on Lee Waters to introduce the debate topic he has chosen. Lee.
Welsh: Symudwn ymlaen yn awr at y ddadl fer, felly os ydych yn gadael y Siambr gwnewch hynny'n gyflym os gwelwch yn dda. Iawn, a gawn ni i gyd adael - ? A wnaiff y rhai sy'n gadael wneud hynny os gwelwch yn dda. Symudwn ymlaen yn awr at y ddadl fer, a galwaf ar Lee Waters i gyflwyno'r pwnc y mae wedi ei ddewis. Lee.
English: No, there is no intervention. The Member may offer you a minute at the end of his speech.
Welsh: Na, nid oes ymyriadau. Gall yr Aelod gynnig munud i chi ar ddiwedd ei araith.
English: Thank you. Did you intend to offer a minute to the Member?
Welsh: Diolch. A oeddech chi'n bwriadu cynnig munud i'r Aelod?
English: Nobody has indicated, but I'm happy to offer a minute if anybody wishes.
Welsh: Nid oes neb wedi dweud, ond rwy'n hapus i gynnig munud os oes rhywun yn dymuno.
English: All right then, thank you. So, I call on the Cabinet Secretary for Economy and Transport to reply to the debate - Ken Skates.
Welsh: Popeth yn iawn felly, diolch i chi. Felly, galwaf ar Ysgrifennydd y Cabinet dros yr Economi a Thrafnidiaeth i ymateb i'r ddadl - Ken Skates.
English: Will the Minister give way? I think you're being reassuring and really competent and diligent and thorough, but I think what I got from Lee Waters was just the pace of change. We had 10,000 years of the agricultural revolution, 200 years of the industrial revolution. This is all within a generation almost how we've been transformed by the revolution in computing, which started in the second world war but, in the last 10 or 20 years, has really gone to remarkable depth. We need deep thinking in the Welsh Government and he suggested a unit in the First Minister's office. Well, why not have that?
Welsh: A wnaiff y Gweinidog ildio? Credaf eich bod yn gysurol, yn gymwys, yn ddyfal ac yn drylwyr iawn, ond credaf mai'r hyn a gefais gan Lee Waters oedd cyflymder newid. Cawsom 10,000 o flynyddoedd o'r chwyldro amaethyddol, 200 mlynedd o'r chwyldro diwydiannol. Mae hyn oll o fewn cenhedlaeth bron, y modd y cawsom ein trawsnewid gan y chwyldro mewn cyfrifiadura, a ddechreuodd yn yr ail ryfel byd ond sydd wedi cyrraedd dyfnder eithriadol yn y 10 neu'r 20 mlynedd diwethaf. Mae angen meddwl dwfn arnom yn Llywodraeth Cymru ac awgrymodd uned yn swyddfa'r Prif Weinidog. Wel, pam na ddylid cael hynny?
English: Yes, of course. Yes.
Welsh: Gwnaf, wrth gwrs. Gwnaf.
English: Very briefly, could I urge him, in line with David Melding's intervention, to look specifically at this idea of creating what many Governments - they call them i-teams, which are cross-Government, which are a dedicated team of people looking at public service innovation. This is an area where Wales could lead. We have a public sector that's large relative to our economy as a whole, but if we became really good at deploying these technologies to public sector policy issues, the world could beat a path to our door.
Welsh: Yn fyr iawn, a gaf fi ei annog, yn unol ag ymyriad David Melding, i edrych yn benodol ar y syniad hwn o greu'r hyn y mae nifer o Lywodraethau - maent yn eu galw'n i-dimau, sef timau trawslywodraethol o bobl ymroddedig i edrych ar arloesedd mewn gwasanaethau cyhoeddus. Mae hwn yn faes lle y gallai Cymru arwain. Mae gennym sector cyhoeddus sy'n fawr o'i gymharu â'n heconomi yn ei chyfanrwydd, ond pe baem yn dod yn wirioneddol dda am ddefnyddio'r technolegau hyn mewn perthynas â materion polisi'r sector cyhoeddus, gallai'r byd ddod i guro ar ein drws.
English: Welcome to the meeting of the Culture, Welsh Language and Communications Committee this morning. Let's move to introductions, apologies, substitutions and declarations of interests. Does any Member have anything to declare here today? No, nothing. We have had apologies from Mick Antoniw and Rhianon Passmore. We haven't had any other apologies, and we're not expecting any substitutes for the meeting today.
Welsh: Croeso i Bwyllgor Diwylliant, y Gymraeg a Chyfathrebu y bore yma. Eitem 1 yw cyflwyniad, ymddiheuriadau, dirprwyon a datgan buddiannau. A oes gan unrhyw Aelod rhywbeth i'w ddatgan yma heddiw? Na. Ymddiheuriadau: cafwyd ymddiheuriadau gan Mick Antoniw a Rhianon Passmore. Ni chafwyd unrhyw ymddiheuriadau eraill, ac nid ydym yn disgwyl dirprwyon ar gyfer y cyfarfod yma.
English: Item 2, therefore. We're moving on to the National Centre for Learning Welsh: general scrutiny. We welcome Efa Gruffudd Jones, chief executive, Dona Lewis, deputy chief executive and director of systems, and Helen Prosser, strategic director. Thank you very much to you. I understand that this is the first time that you have given evidence, so we'll try and be as nice as possible to you. Usually, we follow different types of themes, so, if it's okay for you, we'll go straight into questions on those particular themes. Siân Gwenllian is going to start.
Welsh: Eitem 2, felly. Rydym ni'n symud ymlaen at y Ganolfan Dysgu Cymraeg Genedlaethol a chraffu cyffredinol. Rydym ni'n estyn croeso i Efa Gruffudd Jones fel prif weithredwr, Dona Lewis, sef y dirprwy brif weithredwr a chyfarwyddwr systemau, a hefyd Helen Prosser, sef y cyfarwyddwr strategol. Diolch yn fawr iawn i chi. Rydw i ar ddeall mai dyma'r tro cyntaf i chi roi tystiolaeth ger ein bron. Fe wnawn ni drio bod mor neis ag yr ydym ni'n gallu. Fel arfer, mae gyda ni themâu gwahanol, felly, os yw'n iawn gyda chi, byddwn ni'n mynd yn syth at gwestiynau ar y themâu hynny. Siân Gwenllian sydd yn arwain yma heddiw.
English: Good morning. You are a relatively new organisation - established in 2016 - although Welsh for adults has been around for many years. How has the new body bedded in now? There were some problems initially, I understand.
Welsh: Bore da. Rydych chi'n gorff gweddol newydd - 2016 - er wrth gwrs mae dysgu Cymraeg i oedolion wedi bod o gwmpas ers talwm iawn. Sut mae'r corff newydd wedi ei sefydlu erbyn hyn? Mi oedd yna rywfaint o broblemau yn y cychwyn.
English: Thank you very much, first of all, for the invitation to come here today. We are very pleased to have the opportunity to share some information about our work, and, hopefully, about some of our successes and our vision. You are absolutely correct, Siân. In 2015, the University of Wales Trinity Saint David won the tender to operate the national centre, so recommendations were made by a committee under the chairmanship of Dr Haydn Edwards, and the name of the report was 'Raising our sights'. One of the issues that came from that was to establish a national body to lead the Welsh for adults area, and, in 2016, those responsibilities were transferred in full to the centre. Since then, of course, we have put a work programme in place, and that first period of reorganisation was challenging for many different reasons, but, certainly, I believe that we have established ourselves successfully. We have strong governance. We have 11 providers in place across Wales who are offering the Welsh for adults lessons, and the centre, as a central national body, has become established with a team of staff who are putting our operational plan into place.
Welsh: Diolch yn fawr iawn, yn gyntaf, am y gwahoddiad i ddod yma. Rŷm ni'n falch iawn o'r cyfle i rannu ychydig am ein gwaith a, gobeithio, am ein llwyddiannau a'n gweledigaeth ni. Rŷch chi'n hollol gywir, Siân. Yn y flwyddyn 2015, fe enillodd Prifysgol Cymru y Drindod Dewi Sant y tendr i weithredu'r ganolfan genedlaethol, felly gwnaed argymhellion gan bwyllgor o dan gadeiryddiaeth Dr Haydn Edwards. Enw'r adroddiad oedd 'Codi golygon', a'r canlyniad oedd y dylid sefydlu yng Nghymru, am y tro cyntaf erioed, gorff cenedlaethol i arwain y maes Cymraeg i oedolion yn strategol. Ym mis Awst 2016, trosglwyddwyd y cyfrifoldebau'n llawn i'r ganolfan.5 Ers sefydlu'r ganolfan, rŷm ni wedi, wrth gwrs, gorfod gosod rhaglen waith yn ei lle, ac mi oedd y cyfnod cychwynnol o ad-drefnu yna yn heriol, am nifer o resymau. Ond, yn sicr, rydw i o'r farn ein bod ni bellach wedi'i sefydlu'n llwyddiannus. Mae gyda ni lywodraethiant cryf. Mae gyda ni 11 o ddarparwyr yn eu lle ar draws Cymru, sy'n cynnig y gwersi Cymraeg i oedolion, ac mae'r ganolfan, fel corff canolog cenedlaethol bellach wedi ymsefydlu gyda thîm o staff sydd yn rhoi ein cynllun strategol ni ar waith.
English: And I think that part of the concept underpinning the establishment of the body was to give that national strategic lead, and also to ensure that there wasn't excessive duplication. Has that worked?
Welsh: Ac rydw i'n credu mai rhan o'r syniad tu ôl i sefydlu'r corff oedd i roi'r arweiniad strategol cenedlaethol yna, a hefyd i wneud yn siŵr nad oes dyblygu gormodol. A ydy hynny wedi gweithio?
English: Certainly. I would say that one of the successes of the centre is the fact that it is a national centre. I hope we can expand on that, perhaps, a little later on, but certainly now we have this national body in place, which, for example, is developing a national course for the first time ever. In the past, there were 14 courses for Welsh learners at a starter level, but now we're looking at a national level course for Welsh beginners, and we'll be working through all of the levels. That, of course, will lead to all types of opportunities, and pulls everything together to make sure that we can work in a far more partnership-based way with other organisations in Wales, and we can expand on that later.
Welsh: Yn sicr. Buaswn i'n dweud mai un o lwyddiannau'r ganolfan yw'r ffaith ei bod hi'n ganolfan genedlaethol. Gobeithio y gallwn ni gael cyfle i ymhelaethu ychydig nes ymlaen, ond, yn sicr, mae nawr gyda ni'r corff cenedlaethol yma sydd, er enghraifft, yn datblygu cwrs cenedlaethol am y tro cyntaf erioed. Yn y gorffennol, mi oedd 14 o gyrsiau i ddechreuwyr yng Nghymru, er enghraifft. Erbyn hyn, rŷm ni yn peilota'r cwrs cyntaf cenedlaethol i ddechreuwyr, ac fe fyddwn ni'n gweithio drwy'r holl lefelau. Mae hynny, yn ei dro, yn arwain at bob math o gyfleoedd, ac mae'n dod â'r cyfan at ei gilydd ac yn golygu ein bod ni'n gallu gweithio yn llawer mwy partneriaethol gyda sefydliadau eraill yng Nghymru, ac fe allwn ni ymhelaethu ar y rheini nes ymlaen.
English: What's the link between yourselves and the Cymraeg 2050 strategy?
Welsh: A beth ydy'r cysylltiad rhyngoch chi a strategaeth Cymraeg 2050?
English: How easily attainable are those targets in the strategy through the work that you're doing? How challenging is that ambition?
Welsh: Pa mor hawdd ydy cyrraedd at y nod yn y strategaeth drwy'r gwaith rydych chi'n ei wneud? Pa mor heriol ydy'r uchelgais?
English: The numbers in the strategy, of course, are challenging and beyond what the centre is doing at the moment, but, if you look at the Government's work programme, you can see how the work of the centre contributes to achieving that target, which is challenging. In relation to what we see happening in our work and our achievements at the moment, we certainly are on track to achieve the centre's responsibilities in relation to providing the increase the Government would like to see within the strategy.
Welsh: Mae'r niferoedd sydd yn y strategaeth yn amlwg yn heriol a thu hwnt i beth mae'r ganolfan yn ei gwneud ar hyn o bryd, ond, os ydych chi'n edrych ar raglen waith y Llywodraeth, rŷch chi'n gallu gweld sut mae gwaith y ganolfan yn cyfrannu at gyflawni'r targed heriol hwnnw. O ran beth rŷm ni'n ei weld sy'n digwydd yn ein gwaith ni a'n cyflawniad ni ar hyn o bryd, rŷm ni'n sicr ar drac i gyflawni'r cyfrifoldeb sydd gan y ganolfan o fewn darparu'r cynnydd y mae'r Llywodraeth am ei weld o fewn y strategaeth.
English: I think we'll come back to some of those points. Thank you.
Welsh: Fe ddown ni nôl at rai o'r pwyntiau yna, rydw i'n siŵr. Diolch.
English: Okay. Certainly, one of our strategic objectives is to generate new resources and to use technology. I am going to ask Helen first of all to talk about the educational content, and then Dona can explain how we deliver our work and promote our digital work.
Welsh: Ocê. Yn sicr, un o'n hamcanion strategol ni yw creu adnoddau newydd a defnyddio technoleg. Rydw i'n mynd i ofyn i Helen yn gyntaf sôn am y cynnwys addysgol, ac wedyn fe wnaf i ofyn i Dona egluro sut rŷm ni'n cyflawni'n gwaith ac yn hyrwyddo'r gwaith digidol.
English: Thank you. As Efa noted, if you're starting to learn Welsh right now, there are 14 different versions of the textbook. That can be advantageous, of course, but, in order to drive a national strategy forward, that is quite difficult. So, the first thing we did was to establish a national curriculum for Welsh for adults, and it's been mapped against the European framework. I think that's a very important development. If you want to learn any modern foreign language, you know whether you're on level A1, A2 or B1 or B2. So, we do now have this in Welsh. But the curriculum is something that actually sits in the background. What's important is what comes out of it. So, to answer your question, this year, we are piloting two different levels. Perhaps not everyone is aware of those levels. We have four main levels: entry level, basic, intermediate and higher. We've begun with the entry level and the higher level. So, we are piloting the entry level in north Wales and the higher level in south Wales. These will be operational across Wales from next September. Here's an example for you of one of the higher textbooks. We're very happy with the progress we're seeing here, and what's nice to see is that not only do we have a national course, but it is being piloted. Our first meetings with the tutors are happening this week, and we'll be looking then at changing it and revising it. Then, of course, we have those digital resources, so I'll pass to Dona for that.
Welsh: Diolch. Fel nododd Efa, os ydych chi'n dechrau dysgu Cymraeg ar hyn o bryd, mae yna 14 o fersiynau gwahanol o'r gwerslyfr. Mae hynny'n gallu bod yn fanteisiol, wrth gwrs, ond, i yrru strategaeth genedlaethol yn ei blaen, mae hynny, wedyn, yn anodd iawn. Felly, y peth cyntaf wnaethom ni oedd sefydlu cwricwlwm cenedlaethol Cymraeg i oedolion, ac mae wedi ei fapio yn erbyn y fframwaith Ewropeaidd. Rydw i'n credu bod hwnnw'n ddatblygiad mawr hefyd. Os ydych chi eisiau dysgu unrhyw iaith fodern dramor, rŷch chi'n gwybod a ydych yn lefel A1, A2, B1, B2. Felly, mae hwnnw gyda ni nawr yn y Gymraeg. Ond, wrth gwrs, mewn gwirionedd, rhywbeth i eistedd yn y cefndir yw'r cwricwlwm. Yr hyn sy'n bwysig yw beth ddaw allan ohono. Felly, i ateb eich cwestiwn chi, rydyn ni eleni yn peilota dwy lefel wahanol. Efallai nad yw pawb yn ymwybodol o'r lefelau. Mae gyda ni bedair prif lefel: mynediad, sylfaen, canolradd ac uwch. Rydym ni wedi cychwyn yr awduro gyda mynediad ac uwch. Rydym ni'n peilota mynediad yn y gogledd eleni ac uwch yn y de. Mi fydd y rhain yn weithredol ar draws Cymru o fis Medi nesaf ymlaen. Dyma enghraifft o'r cwrs uwch. Felly, rydym ni'n hapus iawn gyda'r cynnydd sydd gyda ni a beth sy'n braf iawn am y tro cyntaf, nid jest bod cwrs cenedlaethol, ond mae'n cael ei beilota. Mae ein cyfarfodydd cyntaf gyda'r tiwtoriaid yr wythnos yma, ac rydym ni'n mynd ati nawr i ail-lunio ac ailwampio. Ond, wrth gwrs, mae'r adnoddau digidol wedyn yna i ategu, felly, rydw i'n mynd i drosglwyddo i Dona.
English: The digital work has been one of the priorities of the centre over the past year. So, for the first time ever, there is one national interactive site available for all learners, where they can seek courses. There are over 2,000 courses that learners can search online. You can register online, you can pay online, and learners can also have access to a library of resources, which is open access. There are over 200 digital resources to support Welsh learning at the moment, and they're available on the website, and the intention is to continue to develop that side of our work. We will also, in due time, be developing a digital framework that will encompass how we develop further our digital work in order to be innovative and to ensure that the digital offer for learners is an exciting one and is new and attractive. The hope is that we will continue to work and develop combined courses where one can learn in the classroom and online. We do have an online course for the first time at a national level on our new interactive site. It's a 10-hour course, and the intention is to develop two further courses before the end of March so that we will have three purely online courses available for online learners. So, the digital framework will certainly take us forward for the next few years in terms of our digital output.
Welsh: Mae'r gwaith digidol wedi bod yn un o flaenoriaethau'r ganolfan dros y flwyddyn ddiwethaf. Felly, am y tro cyntaf erioed, mae yna un safle cenedlaethol rhyngweithiol sydd ar gael i bob dysgwr i chwilio am gyrsiau. Mae yna dros ddwy fil o gyrsiau y mae dysgwyr yn gallu chwilio amdanyn nhw ar-lein. Maen nhw bellach yn gallu cofrestru ar-lein, maen nhw'n gallu talu ar-lein, maen nhw hefyd yn gallu cael mynediad at y llyfrgell adnoddau sydd yn fynediad agored - open access. Mae yna dros 200 o adnoddau digidol i gefnogi dysgu Cymraeg ar hyn o bryd ar gael ar y safle, a'r bwriad ydy parhau i ddatblygu'r elfen yna o'r gwaith. Mi fyddwn ni hefyd, maes o law, yn datblygu fframwaith digidol ac y bydd y framwaith yn cwmpasu sut y byddwn ni'n datblygu ymhellach y gwaith digidol er mwyn bod yn arloesol, er mwyn sicrhau bod y cynnig digidol i ddysgwyr yn un cyffrous ac yn un newydd. A'r gobaith ydy y byddwn ni'n diffinio ac yn parhau i weithio ac yn datblygu cyrsiau cyfunol lle mae yna fodd i rywun ddysgu ar-lein ac yn y dosbarth. Mae gennym gwrs ar-lein am y tro cyntaf yn genedlaethol ar y safle rhyngweithiol newydd. Mae'n gwrs 10 awr, a'r bwriad ydy ein bod ni'n datblygu dau gwrs arall cyn diwedd mis Mawrth, fel bod gennym dri chwrs dysgu ar-lein pur hefyd ar gael i ddysgwyr ar-lein. Felly, bydd y fframwaith digidol yn sicr yn ein harwain ni ymlaen ar gyfer y blynyddoedd nesaf o'r gwaith digidol.
English: Our main focus is post-16 learners; that's the aim of the centre.
Welsh: Ein prif nod ni ydy dysgwyr ôl-16 ymlaen; dyna ydy nod y ganolfan.
English: That's a very important point, of course, because getting people to learn Welsh depends on tutors, and that's the cornerstone of our service for learners. You raise a very important point - training the education sector in schools is not one of our responsibilities as a centre. Our responsibility is Welsh education for adults. So, we are not responsible for giving training to teachers, for example. That is something that the Government is dealing with separately.
Welsh: Pwynt pwysig iawn, achos mae parhad pobl i ddysgu'r iaith yn dibynnu, wrth gwrs, ar diwtoriaid, a thiwtoriaid yw conglfaen ein gwasanaeth ni i ddysgwyr. Rŷch chi'n codi pwynt pwysig iawn - nid yw hyfforddi'r sector addysg ysgolion yn gyfrifoldeb i'r ganolfan. Beth sy'n gyfrifoldeb i'r ganolfan yw addysg Gymraeg i oedolion. Felly, nid ydym ni'n gyfrifol am roi hyfforddiant i athrawon, er enghraifft. Mae hynny'n fater y mae'r Llywodraeth yn delio ag ef ar wahân.